มีผื่นขึ้นที่แขนยิ่งเกายิ่งคันและยิ่งลามเป็นผื่นใสๆไม่มีน้ำเกามากๆจะตกสะเก็ด และจะคันเฉพาะช่วงหน้าร้อน อยากทราบว่าอันตรายมั้ย
สวัสดีค่ะ อาการผื่นคันตามตัวดังกล่าวมา อาจเกิดจาก1.ตุ่มแพ้จากการสัมผัส เช่น สบู่ โลชั่น น้ำหอม2.ตุ่มแพ้จากภายในตัวเอง คือไม่มีสาเหตุจากภายนอก มักขึ้นตามข้อพับแขนและขา ข้อพับคอ3. เชื้อราที่ผิวหนัง4. ตุ่มคันจากการแพ้แสง คือเป็นหลังไปสัมผัสแสงแดด แต่พบได้น้อย5 ตุ่มจากการถูกแมลงกัด6 ตุ่มลมพิษโดยหากเป็นตามข้อพับ เป็นตุ่มน้ำใส คันมาก อากาศร้อนแล้วเป็นมากขึ้น อาจเกี่ยวกับตุ่มผิวหนังอักเสบจากภูมิแพ้ได้ค่ะการดูแลตัวเองเบื้องต้น ไม่ไปแกะเกาตุ่ม รับประทานยาแก้คันกลุ่มต้านฮิสตามีน หลีกเลี่ยงสารที่สงสัยว่าแพ้หรือรู้สึกว่าใช้แล้วเป็นมากขึ้นเช่นสบู่หรือโลชั่น ใช้น้ำเปล่าสะอาดล้างทำความสะอาดวันละ 2 ครั้ง หลีกเลี่ยงแดดหรือที่ๆอากาศร้อนจัด เพราะเหงื่อและแสงแดดอาจเป็นตัวกระตุ้นให้ตุ่มคันแย่ลงได้ควรไปพบแพทย์ผิวหนัง ถ้ามีตุ่มขึ้นหลายบริเวณ แดง คันมาก มีลักษณะของการติดเชื้อเช่นมีเลือดหรือน้ำหนองไหล ตุ่มบวม ร้อน และเจ็บ